ಅಲೆಕ್ಸಾಂಡರ್_ಗ್ರಹಾಂ_ಬೆಲ್‌
ಸ್ವಾಮ್ಯದ ಹಕ್ಕುಪತ್ರದ ಕಚೇರಿಯೆಡೆಗಿನ ಓಟ
ಈ ಮಧ್ಯೆ, ಶ್ರವಣಾತ್ಮಕ ದೂರಲೇಖನಕ್ಕೆ ಸಂಬಂಧಿಸಿದಂತೆ ಎಲಿಶಾ ಗ್ರೇ ಕೂಡಾ ಪ್ರಯೋಗ ನಡೆಸುತ್ತಿದ್ದಳು ಮತ್ತು ಒಂದು ಜಲ ಸಂವಾಹಕ ಯಂತ್ರವನ್ನು ಬಳಸಿಕೊಂಡು ಮಾತನ್ನು ರವಾನಿಸುವ ಒಂದು ವಿಧಾನವೊಂದರ ಕುರಿತು ಅವಳು ಆಲೋಚಿಸುತ್ತಿದ್ದಳು. ಜಲ ಸಂವಾಹಕ ಯಂತ್ರವೊಂದನ್ನು ಬಳಸಿಕೊಂಡಿದ್ದ ಒಂದು ದೂರವಾಣಿ ವಿನ್ಯಾಸಕ್ಕೆ ಸಂಬಂಧಿಸಿದಂತೆ, ೧೮೭೬ರ ಫೆಬ್ರುವರಿ ೧೪ರಂದು U.S. ಸ್ವಾಮ್ಯದ ಹಕ್ಕುಪತ್ರದ ಕಚೇರಿಯಲ್ಲಿ ಗ್ರೇ ಒಂದು ತಡೆಯರ್ಜಿಯನ್ನು ಸಲ್ಲಿಸಿದಳು. ಅಂದೇ ಮುಂಜಾನೆ, ಬೆಲ್‌ನ ವಕೀಲ ಸ್ವಾಮ್ಯದ ಹಕ್ಕುಪತ್ರದ ಕಚೇರಿಯಲ್ಲಿ ಬೆಲ್‌ನ ಅರ್ಜಿಯನ್ನು ಸಲ್ಲಿಸಿದ. ಯಾರು ಮೊದಲು ಅರ್ಜಿ ಸಲ್ಲಿಸಿದರು ಎಂಬ ಬಗೆಗಿನ ಪರಿಗಣನೀಯವಾದ ಚರ್ಚೆಯು ನಡೆಯುತ್ತಿದೆ ಮತ್ತು ಬೆಲ್‌ನ ಸ್ವಾಮ್ಯದ ಹಕ್ಕುಪತ್ರದ ಆದ್ಯತೆಯನ್ನು ಗ್ರೇ ನಂತರದಲ್ಲಿ ಪ್ರಶ್ನಿಸಿದಳು. ೧೮೭೬ರ ಫೆಬ್ರುವರಿ ೧೪ರಂದು ಬೆಲ್‌ ಬಾಸ್ಟನ್‌ನಲ್ಲಿದ್ದ. ೧೮೭೬ರ ಮಾರ್ಚ್‌ ೭ರಂದು U.S. ಸ್ವಾಮ್ಯದ ಹಕ್ಕುಪತ್ರದ ಕಚೇರಿಯಿಂದ ಬೆಲ್‌ನ ಸ್ವಾಮ್ಯದ ಹಕ್ಕುಪತ್ರವಾದ ೧೭೪,೪೬೫ನ್ನು ಬೆಲ್‌ಗೆ ನೀಡಲಾಯಿತು. ಬೆಲ್‌ನ ಸ್ವಾಮ್ಯದ ಹಕ್ಕುಪತ್ರದ ವ್ಯಾಪ್ತಿಯಲ್ಲಿ, "ಧ್ವನಿ ಅಥವಾ ಇತರ ಧ್ವನಿಗಳನ್ನು ತಂತಿ ಸಮಾಚಾರ ವ್ಯವಸ್ಥೆಯ ರೀತಿ, ಅಂದರೆ ಸಂಕ್ಷಿಪ್ತ ಶೈಲಿಯಲ್ಲಿ ರವಾನೆ ಮಾಡುವುದರ ವಿಧಾನ, ಮತ್ತು ಅದಕ್ಕೆ ಸಂಬಂಧಿಸಿದ ಉಪಕರಣಕ್ಕೆ ಸಂಬಂಧಿಸಿದಂತೆ ಇರುವ ವಿಶಿಷ್ಟತೆಯು ಸೇರಿತ್ತು. ಸದರಿ ಧ್ವನಿಯ ಅಥವಾ ಇತರ ಧ್ವನಿಯ ಜೊತೆಗಿರುವ ಗಾಳಿಯ ಕಂಪನಗಳಿಗೆ ಹೋಲುವ ಸ್ವರೂಪದಲ್ಲಿರುವ ವಿದ್ಯುತ್ತಿನ ತರಂಗ ಚಲನೆಗಳನ್ನು ಉಂಟುಮಾಡುವ ಮೂಲಕ ಇದನ್ನು ಕಾರ್ಯರೂಪಕ್ಕೆ ತರುವುದನ್ನೂ ಸಹ ಇದು ಒಳಗೊಂಡಿತ್ತು" ಅದೇ ದಿನದಂದು ಬೆಲ್‌ ಬಾಸ್ಟನ್‌ಗೆ ಹಿಂದಿರುಗಿದ ಮತ್ತು ಮರುದಿನ ತನ್ನ ಕೆಲಸವನ್ನು ಪುನರಾರಂಭಿಸಿದ ಹಾಗೂ ಎಲಿಶಾ ಗ್ರೇಯ ಸ್ವಾಮ್ಯದ ಹಕ್ಕುಪತ್ರ ತಡೆಯರ್ಜಿಯಲ್ಲಿ ನೀಡಲಾಗಿದ್ದ ರೇಖಾಚಿತ್ರವನ್ನು ಹೋಲುವಂತಿರುವ ರೇಖಾಚಿತ್ರವೊಂದನ್ನು ತನ್ನ ಟಿಪ್ಪಣಿ ಪುಸ್ತಕದಲ್ಲಿ ಆತ ಬರೆದುಕೊಂಡ. ತನ್ನ ಸ್ವಾಮ್ಯದ ಹಕ್ಕುಪತ್ರವು ನೀಡಿಕೆಯಾದ ಮೂರು ದಿನಗಳ ನಂತರ, ೧೮೭೬ರ ಮಾರ್ಚ್‌ ೧೦ರಂದು, ಗ್ರೇಯ ವಿನ್ಯಾಸವನ್ನು ಹೋಲುವಂತಿರುವ ಒಂದು ದ್ರವ ಸಂವಾಹಕ ಯಂತ್ರವನ್ನು ಬಳಸಿಕೊಂಡು ತನ್ನ ದೂರವಾಣಿಯು ಕಾರ್ಯನಿರ್ವಹಿಸುವಂತೆ ಮಾಡುವಲ್ಲಿ ಬೆಲ್‌ ಯಶಸ್ವಿಯಾದ. ಕಂಪನಫಲಕದ ಕಂಪನವು ನೀರಿನಲ್ಲಿ ಸೂಜಿಯೊಂದರ ಕಂಪಿಸುವಿಕೆಗೆ ಕಾರಣವಾಗಿ, ಅದು ವಿದ್ಯುತ್‌ ಮಂಡಲದಲ್ಲಿನ ವಿದ್ಯುತ್ತಿನ ನಿರೋಧಕತೆಯಲ್ಲಿ ವ್ಯತ್ಯಯನವನ್ನು ಉಂಟುಮಾಡಿತು. ದ್ರವ ಸಂವಾಹಕ ಯಂತ್ರದೊಳಗೆ "ಮಿಸ್ಟರ್‌ ವ್ಯಾಟ್ಸನ್‌—ಇಲ್ಲಿ ಬಾ—ನಾನು ನಿನ್ನನ್ನು ನೋಡಬೇಕಿದೆ" ಎಂಬ ಪ್ರಸಿದ್ಧ ವಾಕ್ಯವನ್ನು ಬೆಲ್‌ ಉಸುರಿದಾಗ, ಅದಕ್ಕೆ ಹೊಂದಿಕೊಂಡಂತಿದ್ದ ಮತ್ತೊಂದು ಕೋಣೆಯಲ್ಲಿನ ಧ್ವನಿ-ಸ್ವೀಕಾರದ ತುದಿಯಲ್ಲಿ ಆಲಿಸುತ್ತಿದ್ದ ವ್ಯಾಟ್ಸನ್‌, ಸದರಿ ಪದಗಳನ್ನು ಸ್ಪಷ್ಟವಾಗಿ ಕೇಳಿಸಿಕೊಂಡ. ಗ್ರೇಯ ಪರಿಕಲ್ಪನೆಯಿಂದ ದೂರವಾಣಿಯನ್ನು ಕದ್ದಿದ್ದಕ್ಕಾಗಿ ಬೆಲ್‌ ಆಪಾದನೆಯನ್ನು ಎದುರಿಸಿದ, ಮತ್ತು ಈಗಲೂ ಎದುರಿಸುತ್ತಿದ್ದಾನಾದರೂ, ಕೇವಲ ಬೆಲ್‌ನ ಸ್ವಾಮ್ಯದ ಹಕ್ಕುಪತ್ರವು ಮಂಜೂರಾದ ನಂತರವಷ್ಟೇ ಗ್ರೇಯ ಜಲ ಸಂವಾಹಕ ಯಂತ್ರದ ವಿನ್ಯಾಸವನ್ನು ಬೆಲ್‌ ಬಳಸಿಕೊಂಡ. ಅಷ್ಟೇ ಅಲ್ಲ, ಗ್ರಹಿಸಲು ಸಾಧ್ಯವಾದ "ಸ್ಪಷ್ಟವಾಗಿ ಉಚ್ಚರಿಸುವ ಮಾತನ್ನು" (ಬೆಲ್‌ನ ಶಬ್ದಗಳನ್ನು) ವಿದ್ಯುತ್ತಿನ ರೀತಿಯಲ್ಲಿ ರವಾನಿಸಬಹುದು ಎಂಬ ತನ್ನದೇ ಸಂದೇಹ ಪರಿಹಾರವನ್ನು (ಅಥವಾ ಸಮಾಧಾನವನ್ನು) ಸಾಬೀತು ಮಾಡಲು ಇರುವ ಒಂದು ಪರಿಕಲ್ಪನೆಯ ಪುರಾವೆಯ ವೈಜ್ಞಾನಿಕ ಪ್ರಯೋಗ ವಾಗಿ ಮಾತ್ರವೇ ಅದನ್ನು ಅವನು ಬಳಸಿಕೊಂಡ. ೧೮೭೬ರ ಮಾರ್ಚ್‌ ನಂತರ, ವಿದ್ಯುತ್ಕಾಂತೀಯ ದೂರವಾಣಿಯನ್ನು ಸುಧಾರಿಸುವುದರ ಕಡೆಗೆ ಬೆಲ್‌ ಗಮನ ಹರಿಸಿದ ಮತ್ತು ಸಾರ್ವಜನಿಕ ಪ್ರಮಾಣೀಕರಣಗಳಲ್ಲಾಗಲೀ ಅಥವಾ ವ್ಯಾಪಾರೀ ಬಳಕೆಯಲ್ಲಾಗಲೀ ಗ್ರೇಯ ಜಲ ಸಂವಾಹಕ ಯಂತ್ರವನ್ನು ಅವನು ಎಂದಿಗೂ ಬಳಸಲಿಲ್ಲ. ಸ್ವಾಮ್ಯದ ಹಕ್ಕುಪತ್ರ ಪರೀಕ್ಷಕನಾದ ಝೆನಾಸ್‌ ಫೀಸ್ಕ್‌ ವಿಲ್ಬರ್‌‌ ಎಂಬಾತ ಪ್ರತಿಜ್ಞಾಬದ್ಧ ಪ್ರಮಾಣಪತ್ರವೊಂದರಲ್ಲಿ (ಅಫಿಡವಿಟ್‌) ಹೇಳಿಕೆ ನೀಡಿ, ತಾನೊಬ್ಬ ಮದ್ಯವ್ಯಸನಿಯಾಗಿದ್ದವನೆಂದೂ, ಬೆಲ್‌ನ ವಕೀಲನಾದ ಮಾರ್ಸೆಲಸ್‌ ಬೇಯ್ಲಿಯ ಬಳಿ ತಾನು ಹೆಚ್ಚು ಸಾಲಮಾಡಿರುವುದಾಗಿಯೂ, ಅವನೊಂದಿಗೆ ತಾನು ನಾಗರಿಕ ಯುದ್ಧದಲ್ಲಿ ಸೇವೆ ಸಲ್ಲಿಸಿದ್ದುದಾಗಿಯೂ ತಿಳಿಸಿದ. ಗ್ರೇಯ ಸ್ವಾಮ್ಯದ ಹಕ್ಕುಪತ್ರ ತಡೆಯರ್ಜಿಯನ್ನು ಬೇಯ್ಲಿಗೆ ತಾನು ತೋರಿಸಿದುದಾಗಿ ಅವನು ಸಮರ್ಥಿಸಿಕೊಂಡ. ವಿಲ್ಬರ್‌‌ ತನ್ನ ಹೇಳಿಕೆಯನ್ನು ಮುಂದುವರಿಸುತ್ತಾ (ಬೆಲ್‌ ಬಾಸ್ಟನ್‌ನಿಂದ ವಾಷಿಂಗ್ಟನ್‌‌ D.C.ಗೆ ಬಂದಿಳಿದ ನಂತರ‌), ತಾನು ಗ್ರೇಯ ತಡೆಯರ್ಜಿಯನ್ನು ಬೆಲ್‌ಗೆ ತೋರಿಸಿದುದಾಗಿಯೂ, ಅದಕ್ಕೆ ಪ್ರತಿಯಾಗಿ ಬೆಲ್‌ ತನಗೆ ೧೦೦ $ ಹಣವನ್ನು ನೀಡಿದುದಾಗಿಯೂ ಸಮರ್ಥಿಸಿದ. ಗ್ರೇಗೆ ಬರೆದ ಪತ್ರವೊಂದರಲ್ಲಿ, ಕೆಲವೊಂದು ತಾಂತ್ರಿಕ ವಿವರಗಳನ್ನು ಅವಳ ವಿಧಾನದಿಂದ ತಾನು ಕಲಿತುಕೊಂಡಿದ್ದಾಗಿ ಬೆಲ್‌ ಒಪ್ಪಿಕೊಂಡನಾದರೂ, ಸಾರ್ವತ್ರಿಕವಾದ ಮಾತುಗಳಲ್ಲಿ ಮಾತ್ರವೇ ಸ್ವಾಮ್ಯದ ಹಕ್ಕುಪತ್ರದ ಕುರಿತಾಗಿ ತಾವು ಚರ್ಚಿಸಿದುದಾಗಿ ಬೆಲ್‌ ಸಮರ್ಥಿಸಿದ. ವಿಲ್ಬರ್‌‌ಗೆ ಯಾವುದೇ ಹಣವನ್ನು ನೀಡಿರುವುದನ್ನು ಒಂದು ಪ್ರತಿಜ್ಞಾಬದ್ಧ ಪ್ರಮಾಣಪತ್ರದ ಮೂಲಕ ಬೆಲ್‌ ನಿರಾಕರಿಸಿದ.